В православната Църква и в преданието богословието има съвсем различно значение, от това, което му се придава днес. То е Божи дар, плод на вътрешната чистота на християнския духовен живот. Богословието се отъждествява с боговидение, с непосредствено виждане на личния Бог, с личния опит на преобразяване на творението от нетварната благодат. ... Богословието не е теория на света или метафизическа система, ... а израз и формулиране на църковния опит, ... не интелектуална дисциплина, а опитно участие, общение.